
ŠAKIŲ RAJONO SAVIVALDYBĖ
TARYBOS POSĖDŽIO 
PROTOKOLAS

2015-05-28 Nr. Tp-3
Šakiai


Posėdis įvyko 2015-05-28 1000-1300 val.

Posėdžio pirmininkas Juozas Bertašius.


Posėdžio sekretorė Inga Kanapeckienė.


Į rajono tarybą išrinkti 25 nariai (kvorumas – 13), posėdžio pradžioje dalyvauja 24 rajono savivaldybės tarybos nariai (registravimo žiniaraštis pridedamas, 1 priedas). 


Svarstant atitinkamus klausimus, dalyvauja svečiai ir kviestieji asmenys (sąrašas pridedamas, 2 priedas).


Juozas Bertašius pristatė, jog yra atvykęs Lietuvos krepšinio federacijos prezidentas Arvydas Sabonis. 

Arvydas Sabonis linkėjo sėkmės ir ištvermės, ragindamas jaunus žmones skatinti žaisti krepšinį, kad rajono jaunimas galėtų atstovauti Lietuvos krepšinio rinktinei. Taip pat Arvydas Sabonis įteikė padėkos raštą Juozą Bertašiui ir perdavė padėkos raštą klubo „Zanavykas“ prezidentui Pranui Dailidei. 


Juozas Bertašius pristatė, jog darbotvarkėje yra pateikti 49 klausimai, tačiau siūloma į darbotvarkę įtraukti papildomus klausimus: Nr. 50 „Dėl viešosios įstaigos Šakių pirminės asmens sveikatos priežiūros centro struktūros ir pareigybių sąrašo patvirtinimo“; Nr. 51 „Dėl dalyvavimo steigiant asociaciją Šakių miesto vietos veiklos grupė ir konsultacinės darbo grupės sudarymo; Nr. 34 „Dėl rajono savivaldybės tarybos 2015 m. balandžio 17 d. sprendimo Nr. T-7 „Dėl rajono savivaldybės mero darbo užmokesčio nustatymo dalinio pakeitimo“.  

NUSPRĘSTA. Patvirtinti posėdžio darbotvarkę su pakeitimais ir papildymais. 

BALSAVO: „už“ – 24 (vienbalsiai).
 
DARBOTVARKĖ:


1. Dėl rajono savivaldybės administracijos direktoriaus pavaduotojo skyrimo slapto balsavimo balsų skaičiavimo komisijos sudarymo ir slapto balsavimo biuletenio pavyzdžio patvirtinimo. 

2. Dėl rajono savivaldybės administracijos direktoriaus pavaduotojo skyrimo. 

3. Dėl Administracinės komisijos prie rajono savivaldybės tarybos sudarymo. 


4. Dėl rajono savivaldybės Etikos komisijos sudarymo. 

5. Dėl rajono savivaldybės Peticijų komisijos sudarymo. 


6. Dėl Kontrolės komiteto sudarymo. 

7. Dėl priemokos E.Sniečkui nustatymo. 

8. Dėl darbo grupės rajono savivaldybės tarybos veiklos reglamento naujai redakcijai parengti sudarymo. 

9. Dėl rajono savivaldybės tarybos nario delegavimo į Kauno teritorinės ligonių kasos stebėtojų tarybą. 

10. Dėl Kudirkos Naumiesčio kultūros centro nuostatų patvirtinimo. 

11. Dėl rajono savivaldybės tarybos 2011 m. spalio 27 d. sprendimo Nr. T-227 „Dėl įgaliojimų suteikimo rajono savivaldybės administracijos direktoriui“ pripažinimo netekusiu galios. 


12. Dėl rajono savivaldybės tarybos 2015 m. vasario 19 d. sprendimo Nr. T-33 „Dėl teritorijos priskyrimo neprivatizuojamai žemei“ dalinio pakeitimo. 

13. Dėl teritorijos priskyrimo neprivatizuojamai žemei.

14. Dėl rajono savivaldybės Jaunimo reikalų tarybos sudarymo. 

15. Dėl pritarimo projektui „Saugok sveikatą, kol jaunas!“


16. Dėl vienkartinės paramos Žydrūnui Veličkai skyrimo. 

17. Dėl rajono savivaldybės tarybos 2013 m. spalio 31 d. sprendimo Nr. T-367 „Dėl integralios pagalbos (dienos socialinės globos ir slaugos) paslaugų teikimo asmens namuose tvarkos aprašo tvirtinimo“ dalinio pakeitimo. 

18. Dėl rajono savivaldybės 2015 metų socialinių paslaugų plano patvirtinimo. 

19. Dėl Barzdų seniūnijos laisvalaikio centre teikiamų paslaugų tarifų nustatymo. 

20. Dėl rajono savivaldybės tarybos 2005 m. kovo 31 d. sprendimo Nr. T-70 „Dėl Šakių „Varpo“ vidurinėje mokykloje teikiamos paslaugos tarifo nustatymo“ dalinio pakeitimo. 

21. Dėl mokesčio už naudojimąsi rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis ar jų junginiais dydžių nustatymo ir mokesčio mokėjimo, administravimo, priežiūros ir leidimų išdavimo tvarkos aprašo patvirtinimo.

22. Dėl rajono savivaldybės butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės vykdomosios institucijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems paskirtų funkcijų vykdymu, priežiūros ir kontrolės taisyklių patvirtinimo. 

23. Dėl rajono savivaldybės tarybos 2015 m. vasario 19 d. sprendimo Nr. T-25 „Dėl rajono savivaldybės 2015 m. biudžeto patvirtinimo“ dalinio pakeitimo ir papildymo. 

24. Dėl nekilnojamojo turto mokesčio tarifo nustatymo 2016 metams. 

25. Dėl žemės mokesčio tarifų nustatymo 2016 metams. 


26. Dėl socialinio būsto fondo plėtros programos patvirtinimo. 


27. Dėl nuolatinės turto nuomos konkurso komisijos sudarymo. 


28. Dėl rajono savivaldybės tarybos 2008 m. birželio 26 d. sprendimo Nr. T-206 „Dėl savivaldybei nuosavybės teise priklausančio turto perdavimo patikėjimo teise uždarajai akcinei bendrovei „Šakių šilumos tinklai“ dalinio pakeitimo. 

29. Dėl sutikimo perimti valstybės turtą savivaldybės nuosavybėn ir jo perdavimo. 

30. Dėl sutikimo perimti valstybės turtą patikėjimo teise. 


31. Dėl panaudos sutarčių su Barzdų seniūnijos bendruomenės centru nutraukimo. 


32. Dėl savivaldybės turto panaudos sutarties su visuomenine organizacija „Gelbėkit vaikus“ nutraukimo. 


33. Dėl negyvenamųjų patalpų, esančių Šakiuose, Gimnazijos g. 1, perdavimo pagal panaudos sutartį. 


34. Dėl negyvenamųjų patalpų, esančių Sudargo seniūnijoje, Sudargo kaime, Kalno g. 1, perdavimo pagal panaudos sutartį. 


35. Dėl rajono savivaldybės tarybos 2003 m. spalio 30 d. sprendimo Nr. T-184 „Dėl negyvenamųjų patalpų perdavimo laikinai neatlygintinai valdyti ir naudotis“ dalinio pakeitimo. 


36. Dėl įgaliojimų suteikimo. 


37. Dėl leidimo laikinai uždaryti Sintautų pagrindinės mokyklos ikimokyklinio ugdymo skyrių „Vyturėlis“ ir Sintautų pagrindinės mokyklos Beržynų pagrindinio ugdymo skyriaus mišrią ikimokyklinio – priešmokyklinio ugdymo grupę. 


38. Dėl leidimo laikinai uždaryti Kidulių pagrindinės mokyklos mišrią ikimokyklinio – priešmokyklinio ugdymo grupę ir Kidulių pagrindinės mokyklos Sudargo Martyno Sederevičiaus pagrindinio ugdymo skyriaus mišrią ikimokyklinio – priešmokyklinio ugdymo grupę, 


39. Dėl leidimo laikinai uždaryti Paluobių pagrindinės mokyklos mišrią ikimokyklinio – priešmokyklinio ugdymo grupę. 


40. Dėl laidimo laikinai uždaryti Slavikų pagrindinės mokyklos mišrią ikimokyklinio – priešmokyklinio ugdymo grupę. 


41. Dėl leidimo laikinai uždaryti Lekėčių mokyklos mišrią ikimokyklinio – priešmokyklinio ugdymo grupę. 


42. Dėl leidimo laikinai uždaryti Šakių „Varpo“ mokyklos Siesartėnų pagrindinio ugdymo skyriaus mišrią ikimokyklinio – priešmokyklinio ugdymo grupę. 

43. Dėl leidimo laikinai uždaryti Plokščių mokyklos – daugiafunkcio centro mišrią ikimokyklinio – priešmokyklinio ugdymo grupę. 

44. Dėl leidimo laikinai uždaryti Žvirgždaičių progimnazijos mišrią ikimokyklinio – priešmokyklinio ugdymo grupę. 

45. Dėl leidimo laikinai uždaryti Griškabūdžio gimnazijos ikimokyklinio ugdymo skyrių „Pumpurėlis“ ir Griškabūdžio gimnazijos Barzdų pradinio ugdymo skyriaus mišrią ikimokyklinio – priešmokyklinio ugdymo grupę. 

46. Dėl leidimo laikinai uždaryti Kudirkos Naumiesčio Vinco Kudirkos gimnazijos ikimokyklinio ugdymo skyrių „Linelis“ ir Kudirkos Naumiesčio Vinco Kudirkos gimnazijos Panovių pradinio ugdymo skyriaus mišrią ikimokyklinio – priešmokyklinio ugdymo grupę. 

47. Dėl leidimo laikinai uždaryti Šakių rajono Gelgaudiškio vaikų darželį „Eglutė“. 

48. Dėl rajono savivaldybės verslo plėtros tarybos sudarymo. 


49. Dėl rajono savivaldybės smulkaus ir vidutinio verslo plėtros fondo nuostatų patvirtinimo. 


50. Dėl viešosios įstaigos Šakių pirminės asmens sveikatos priežiūros centro struktūros ir pareigybių sąrašo patvirtinimo. 


51. Dėl dalyvavimo steigiant asociaciją Šakių miesto vietos veiklos grupė ir konsultacinės darbo grupės sudarymo. 


1. SVARSTYTA. Rajono savivaldybės administracijos direktoriaus pavaduotojo skyrimo slapto balsavimo balsų skaičiavimo komisijos sudarymo ir slapto balsavimo biuletenio pavyzdžio patvirtinimo klausimas. 


Pranešėjas Juozas Bertašius, rajono savivaldybės meras. Į balsų skaičiavimo komisijos sudėtį siūloma Violeta Simonavičienė - Tėvynės Sąjungos - Lietuvos krikščionių demokratų (konservatoriai, politiniai kaliniai ir tremtiniai, tautininkai) frakcijos narė, Kęstutis Smirnovas - Lietuvos valstiečių ir žaliųjų sąjungos bei Darbo partijos frakcijos narys, Mindaugas Tarnauskas - Jungtinės opozicinės frakcijos narys.

NUSPRĘSTA. Pritarti sprendimo projektui (sprendimas Nr. T-42).


BALSAVO: „už“ – 24 (vienbalsiai).


2. SVARSTYTA. Rajono savivaldybės administracijos direktoriaus pavaduotojo skyrimo klausimas.


Pranešėjas Juozas Bertašius, rajono savivaldybės meras. Esu gavęs rajono savivaldybės administracijos direktoriaus siūlymą, kuriame jis siūlo Ingą Cibulskienę į rajono savivaldybės administracijos direktoriaus pavaduotojo pareigas politinio (asmeninio) pasitikėjimo pagrindu (pridedama). Atsižvelgdamas į rajono savivaldybės administracijos direktoriaus siūlymą teikiu rajono savivaldybės tarybai Ingos Cibulskienės kandidatūrą į rajono savivaldybės administracijos direktoriaus pavaduotojo pareigas (pridedama). 

Mindaugas Tarnauskas. Pareigybės aprašyme numatomas pareiginės algos koeficientas 16, tačiau pažvelgus į specialiuosius reikalavimus, jie labai jau minimalūs. Kyla pamąstymų, kad šis pareigybės aprašymas parengtas tam, kad būtų galima bet kada paskirti tai, ką reikia. Administracijos direktoriaus įsakyme nurodyta, jog direktoriaus pavaduotojas bus atsakingas už viešuosius pirkimus, tačiau pareigybės aprašyme nenurodyta, jog asmuo turėtų išmanyti viešųjų pirkimų įstatymą. Kokia yra Jūsų nuomonė dėl priemokų nustatymo prie darbo užmokesčio ir ar tokios priemokos tikėtumėtės kaip administracijos direktoriaus pavaduotoja. 

Inga Cibulskienė. Dabar esu susipažinusi su nustatyta pareiginės algos kategorija, tačiau ateityje tikėčiausi didesnio pasitikėjimo. 


Martinas Eimutis. Kokie yra Jūsų ateities pamąstymai?

Inga Cibulskienė. Vykdysiu administracijos direktoriaus bei tarybos pavedimus, tarsiuosi ir ieškosiu optimaliausių sprendimų, kad įvykdyčiau tai, ką būsite numatę ir pavedę. 


Skelbiama pertrauka. Vyksta slaptas balsavimas. 


Kęstutis Smirnovas. Šakių rajono savivaldybės tarybos slapto balsavimo balsų skaičiavimo komisija, kuri susideda iš Kęstučio Smirnovo, Violetos Simonavičienės, Mindaugo Tarnausko, išdavė 24 biuletenius „Dėl rajono savivaldybės administracijos direktoriaus pavaduotojo skyrimo“. Atidarius balsadėžę rasti 24 biuleteniai. Balsavimo rezultatai: negaliojančių biuletenių - 3, galiojančių – 21. Balsai pasiskirstė taip: „už“ – 15, „prieš“ – 6. Komisija siūlo skirti Ingą Cibulskienę rajono savivaldybės administracijos direktoriaus pavaduotoja (protokolas pridedamas).
NUSPRĘSTA. Pritarti sprendimo projektui (sprendimas Nr. T-43).


BALSAVO: „už“ – 24 (vienbalsiai).


3. SVARSTYTA. Administracinės komisijos prie rajono savivaldybės tarybos sudarymo klausimas. 


Pranešėjas Juozas Bertašius, rajono savivaldybės meras. 


NUSPRĘSTA. Pritarti sprendimo projektui (sprendimas Nr. T-44).


BALSAVO: „už“ – 24 (vienbalsiai).

4. SVARSTYTA. Rajono savivaldybės Etikos komisijos sudarymo klausimas. 


Pranešėjas Juozas Bertašius, rajono savivaldybės meras. Komitetų metu sprendimo projektas buvo papildytas įrašant: Dinara Gudaitienė, Edgaras Pilypaitis, Eglė Dragūnaitytė, Vaidas Balčiūnas, tačiau sprendimo projekte dar reikia dviejų narių iš Lietuvos valstiečių ir žaliųjų sąjungos. 

Aušrelė Pukinskienė. Į komisijos sudėtį siūlau įtraukti Rimą Rauktienę.


Juozas Bertašius. Ar Rima Rauktienė sutinka, kad būtų įtraukta į komisiją?

Rima Rauktienė. Sutinku. 


Valdas Stankūnas. Taip pat siūlome įtraukti Tomą Skaizgirį. 


Juozas Bertašius. Ar Tomas sutinkate būti įtrauktas į komisiją?


Tomas Skaizgirys. Sutinku. 


NUSPRĘSTA. Pritarti sprendimo projektui (sprendimas Nr. T-45).


BALSAVO: „už“ – 24 (vienbalsiai).


5. SVARSTYTA. Rajono savivaldybės Peticijų komisijos sudarymo klausimas. 


Pranešėjas Juozas Bertašius, rajono savivaldybės meras. 

NUSPRĘSTA. Pritarti sprendimo projektui (sprendimas Nr. T-46).


BALSAVO: „už“ – 24 (vienbalsiai).



6. SVARSTYTA. Rajono savivaldybės tarybos Kontrolės komiteto sudarymo klausimas.


Pranešėjas Juozas Bertašius, rajono savivaldybės meras. Komitetų metu į Kontrolės komiteto sudėtį buvo pasiūlyti: Dinara Gudaitienė, Mantas Puskunigis, Violeta Simonavičienė, Irena Haase. Martinas Eimutis bei Mindaugas Tarnauskas buvo pasiūlyti Jungtinės opozicinės frakcijos 2015 m. balandžio 8 d. Komiteto pirmininku siūloma skirti Mindaugą Tarnauską, o jo pavaduotoju – Mantą Puskunigį. 

NUSPRĘSTA. Pritarti sprendimo projektui (sprendimas Nr. T-47).


BALSAVO: „už“ – 24 (vienbalsiai).

7. SVARSTYTA. Priemokos E.Sniečkui nustatymo klausimas.


Pranešėjas Juozas Bertašius, rajono savivaldybės meras. 

Martinas Eimutis. Iš aiškinamojo rašto galima susidaryti nuomonę, jog darbo krūvis didėja visai savivaldybei, tad kodėl priedas turėtų būti skirtas tik administracijos direktoriui? Taip pat laukiu atsakymo iš paties administracijos direktoriaus dėl užduočių ir jų proceso valdymo, kurių įdiegimas spręstų šį klausimą iš esmės. Kokia situacija dėl užduočių valdymo sistemos? 


Evaldas Sniečkus. Šiuo metu intensyviai nagrinėjame esamą dokumentų valdymo sistemą ir ją bandome optimizuoti. Diegdami sistemą norime ją įdiegti taip, kad ji būtų artima optimaliems mūsų procesams. 


Mindaugas Tarnauskas. Darbų vertinimas avansu nėra gera praktika. 


Romas Pukinskas. Ūkio komiteto metu buvo išgirsta, jog nekvalifikuotiems specialistams yra pavesta vizuoti gaunamus dokumentus. Ar tai tiesa?

Evaldas Sniečkus. Administracijos personalas yra pakankamai kvalifikuotas. Manau, jog šie pirmieji žingsniai yra link dokumentų valdymo sistemos. 


Irena Haase. Manau, jog šį klausimą svarstyti yra dar per anksti. Kai bus padaryti apčiuopiami rezultatai, tada jį ir svarstykime.  



Tomas Skaizgirys. Kai asmuo priimamas dirbti į savivaldybę jis turėtų žinoti, jog jau bent pirmus metus jis turės dirbti už jam nustatyta atlyginimą. Administracijoje yra daugelis specialistų, kurie turi ne mažą darbo krūvį, tačiau priedų už tai negauna. 


Juozas Bertašius. Šiuo atveju darbo užmokestis yra neatitinkantis užimamų pareigų. 


Rima Rauktienė. Per ilgus savo darbo metus savivaldybėje nė karto nemačiau vadovo, kuris būtų perdavęs dokumentus vizuoti sekretorei. Ar nemanote, jog tokios funkcijos atidavimas iš savų rankų, nėra nenoras susivokti Lietuvos ir rajono gyvenime? Gal trūksta noro imtis ir labai atsakingai dirbti darbą? Perskaičius dokumentą tik vadovas gali žinoti, kas rašto turinį turi analizuoti ir kas pavestas užduotis turi vykdyti. Taip pat reikalauti atsakomybės yra vadovo kompetencija.


Evaldas Sniečkus. Priimamojo sekretorė priima dokumentus ir juos paskirsto. Ji sprendimų gautais klausimais nepriima. Visi dokumentai yra skenuojami ir aš su jais susipažįstu.   


Algimantas Damijonaitis. Man yra tekę vizuoti dokumentus. Kai tai darydavau norėjau, kad dalyvautų meras ir kiti atsakingi asmenys. Tai yra informacija, kurią turi žinoti visi, kurie turi priiminėti sprendimus. Ar Jums taip neatrodo?


Evaldas Sniečkus. Dokumentų valdymo sistemos principas tas, jog jie yra priimami, skenuojami ir perkeliami į elektroninę erdvę bei paskirstomi visiems suinteresuotiems skyriams, kad jie susipažintų arba priimtų sprendimą. Aš esu pradėjęs šį darbą ir dėl jo prisiimu visą atsakomybę. Norėčiau, jog galutinį rezultatą vertintume iš rodiklių, kuriuos mes gausime. Šiandien rodiklių mes neturime, todėl vertinimui kriterijų nėra.  

Arvydas Šlėderis. Manau, jog sekretorė gali nukreipti tik tuos dokumentus, kurie grįžta į skyrių kaip atsakymai į užklausimą. 

Juozas Puodžiukaitis. Dirbdamas administracijos direktoriumi gautus raštus analizuodavome kartu su administracijos direktoriaus pavaduotoju. Manau, jog pasielgėte neteisingai nukreipdamas sekretorei vizuoti raštus. Ji yra sutrikusi ir raštai vėluoja. 


Bernardinas Petras Vainius. Komitete svarstant šį klausimą buvo prieita prie nuomonės, jog šį klausimą šiuo metu nesvarstyti, o gal būt jį teikti po 100 dienų, kai bus galima paprašyti administracijos direktoriaus informacijos apie konkrečiau jau atliktus darbus. Šį klausimą siūlau atidėti 100 dienų. 


Juozas Bertašius. Lėšų jau yra sutaupoma, nes yra įdarbinta tarybos sekretorė, kuri viena dirbs darbą komitetuose ir tuo pačiu dirbs su taryba. Iki šiol šiuos darbus dirbo du asmenys.  

NUSPRĘSTA. Nepritarti sprendimo projektui. 

BALSAVO: „už“ -7, „prieš“ – 5, „susilaikė“ – 12. 

8. SVARSTYTA. Darbo grupės rajono savivaldybės tarybos veiklos reglamento naujai redakcijai parengti sudarymo klausimas. 

Pranešėja Inga Kanapeckienė, rajono savivaldybės tarybos sekretorė. 


Juozas Bertašius pasiūlė papildyti darbo grupę įrašant Edgaras Pilypaitis skiriant jį darbo grupės pirmininku. 


NUSPRĘSTA. Pritarti sprendimo projektui  su papildymais (sprendimas Nr. T-48).


BALSAVO: „už“ – 24 (vienbalsiai).


9. SVARSTYTA. Rajono savivaldybės tarybos nario delegavimo į Kauno teritorinės ligonių kasos stebėtojų tarybą klausimas.


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė. 


Juozas Bertašius informavo, jog į Kauno teritorinės ligonių kasos stebėtojų tarybą deleguojamas Arvydas Šlėderis. 


NUSPRĘSTA. Pritarti sprendimo projektui (sprendimas Nr. T-49).


BALSAVO: „už“ – 24 (vienbalsiai).

10. SVARSTYTA. Kudirkos Naumiesčio kultūros centro nuostatų patvirtinimo klausimas.


Pranešėja Augenija Kasparevičienė, Kultūros ir turizmo skyriaus vedėja. 


Edgaras Pilypaitis informavo, jog 1 punkte siūloma išbraukti žodžius: „Uždaryti Būblelių laisvalaikio salę“. 


Algimantas Damijonaitis. Žmogus, kuris dirbo šioje laisvalaikio salėje, aptarnaudavo Tarpučių ir Būblelių žmones. Ar su šiomis bendruomenėmis kalbėta, ar sprendimas priimtas vienasmeniškai?


Edgaras Pilypaitis. Šis sprendimas priimtas todėl, kad seniai yra žinoma, jog ten nevykdoma veikla. Komiteto metu buvo pasiūlyta atlikti viso kultūros centrų tinklo optimizavimą. 

Irena Haase. Ar senoje nuostatų redakcijoje nebuvo įrašyta Būblelių laisvalaikio salė? Jei tai buvo įrašyta, tai 1 punkte turi likti žodžiai: „uždaryti Būblelių laisvalaikio salę“. Žmogui, kuris buvo priskirtas dirbti Būblelių laisvalaikio salėje, pareigybiniuose nuostatuose išlieka ši sąlyga ar bus pripažinta netekusiu galios?


Edgaras Pilypaitis. Kas buvo įrašyta pareigybiniuose nuostatuose, yra vidaus tvarka ir mes nieko negalime pakeisti. Galima šį klausimą atidėti iki viso tinklo optimizavimo. 


Algimantas Damijonaitis. Siūlau šį klausimą atidėti ir jį spręsti su bendru viso tinklo optimizavimu. 



NUSPRĘSTA. Vienbalsiai atidėti sprendimo projektą. 

Iš posėdžių salės išvyko tarybos narė Violeta Simonavičienė. Toliau posėdyje dalyvauja 23 tarybos nariai. 

11. SVARSTYTA. Rajono savivaldybės tarybos 2011 m. spalio 27 d. sprendimo Nr. T-227 „Dėl įgaliojimų suteikimo rajono savivaldybės administracijos direktoriui“ pripažinimo netekusiu galios klausimas.


Pranešėja Rita Vaičiūnienė, Bendrojo skyriaus vedėja. 

NUSPRĘSTA. Pritarti sprendimo projektui (sprendimas Nr. T-50).


BALSAVO: „už“ – 23 (vienbalsiai)

12. SVARSTYTA. Rajono savivaldybės tarybos 2015 m. vasario 19 d. sprendimo Nr. T-33 „Dėl teritorijos priskyrimo neprivatizuojamai žemei“ dalinio pakeitimo klausimas.


Pranešėja Vita Valaitienė, Architektūros ir urbanistikos skyriaus vedėja. 


NUSPRĘSTA. Pritarti sprendimo projektui (sprendimas Nr. T-51).


BALSAVO: „už“ – 23 (vienbalsiai).

13. SVARSTYTA. Teritorijos priskyrimo neprivatizuojamai žemei klausimas.


Pranešėja Vita Valaitienė, Architektūros ir urbanistikos skyriaus vedėja.  

NUSPRĘSTA. Pritarti sprendimo projektui (sprendimas Nr. T-52).


BALSAVO: „už“ – 23 (vienbalsiai).


14. SVARSTYTA. Rajono savivaldybės Jaunimo reikalų tarybos sudarymo klausimas. 


Pranešėja Danutė Jurgutienė, rajono savivaldybės administracijos vyriausioji specialistė. 


NUSPRĘSTA. Pritarti sprendimo projektui (sprendimas Nr. T-53).


BALSAVO: „už“ – 23 (vienbalsiai).

15. SVARSTYTA. Pritarimo projektui „Saugok sveikatą, kol jaunas!“ klausimas. 


Pranešėja Danutė Jurgutienė, rajono savivaldybės administracijos vyriausioji specialistė.

Martinas Eimutis sprendimo projekto svarstyme ir balsavime nedalyvauja. 

Romas Pukinskas. Frakcijos vardu prašome Jūsų atsiskaityti už projektą, kad galėtume pamatyti konkrečius darbo rezultatus. 


Danutė Jurgutienė. Galimybė laimėti projektą yra 10 savivaldybių. Atsiskaitymai kas ketvirtį yra numatyti Jaunimo reikalų taryboje. 

Vaidas Bačiūnas. Viena iš projekto krypčių – tarp jaunimo lytiškai plintančių infekcijų ir neplanuoto nėštumo neigiamo poveikio sveikatai mažinimo algoritmas. Ar bus siūlomos jaunimui nėštumo nutraukimo procedūros?


Danutė Jurgutienė. Bus jaunimo priežiūros paslaugų koordinatorius ir jis spręs šiuos klausimus. Algoritmų modeliai dar tik bus kuriami, aš negaliu nieko pasakyti konkrečiai. 


Vaidas Balčiūnas. Jeigu nebus siūloma nėštumo nutraukimo paslauga jaunimui, siūlyčiau projekte dalyvauti. 


Danutė Jurgutienė. Tai bus tik reklama ir viešinimas, kaip apsisaugoti. 


Vaidas Balčiūnas. Ar Jūs gilinotės, kas yra individualaus atvejo vadyba?


Raminta Bastytė. Kviečiu palaikyti šią iniciatyvą, nes visi programiniuose nuostatuose prisiėmėme, jog jaunimas prioritetas. 

Arvydas Šlėderis. Savivaldybėje yra principas, kad yra projektas iš jo bus gaunami pinigai, tai tą projektą imkime. Bet ar mums to reikia? Šiandien mes nežinome, nei kas bus, nei ką gausime. Šis klausimas yra neaptartas, todėl siūlau jam nepritarti.  


Edgaras Pilypaitis. Tvarkos aprašo 8.2. punkte rašoma apie sveikatos priežiūros darbo laiko grafiko pritaikymą. Negi mes įstaigų darbo laiko grafikus analizuosime? Yra numatyta tinklo steigimas ir plėtra, tačiau ar mes tam esame pasiruošę ir numatę tam tinkamas vietas? Vienas iš reikalavimų yra, kad kuo daugiau būtų pritraukta savivaldybės įstaigų, kurios dalyvautų ne tik teikiant paslaugą, bet galėtų atlikti organizacines funkcijas. Šis projektas turėtų būti pristatomas plačiai, o ne taryboje, kuri priima sprendimą ir palaimina projektą gyvenimui. 

Tomas Skaizgirys. Siūlau projekto vadovei pagalvoti, kas bus pasibaigus projektui.


Romas Pukinskas. Siūlau balsuoti už šį projektą, tačiau man nepatinka tai, kad projektai pateikiami paskutinėmis akimirkomis, kai taryba jau yra priversta priimti sprendimus. Siūlau ateityje tokius projektus teikti anksčiau.


Juozas Bertašius. Siūlau šią praktiką užbaigti ir projektų rengėjai su papildomais klausimais į mane nesikreipkite. Vieną kartą turi būti tvarka, sprendimo projektai turi būti pateikiami laiku.    


NUSPRĘSTA. Pritarti sprendimo projektui (sprendimas Nr. T-54).


BALSAVO: „už“ – 18, „prieš“ – 1, „susilaikė“ – 3, „nedalyvavo balsavime“ – 1. 

16. SVARSTYTA. Vienkartinės paramos Žydrūnui Veličkai skyrimo klausimas. 


Pranešėja Leonora Pocevičiūtė, Socialinės paramos skyriaus vedėja.

NUSPRĘSTA. Pritarti sprendimo projektui (sprendimas Nr. T-55).


BALSAVO: „už“ – 22, „susilaikė“ - 1.

17. SVARSTYTA. Rajono savivaldybės tarybos 2013 m. spalio 31 d. sprendimo Nr. T-367 „Dėl integralios pagalbos (dienos socialinės globos ir slaugos) paslaugų teikimo asmens namuose tvarkos aprašo tvirtinimo“ dalinio pakeitimo tvirtinimas. 


Pranešėja Leonora Pocevičiūtė, Socialinės paramos skyriaus vedėja.

NUSPRĘSTA. Pritarti sprendimo projektui (sprendimas Nr. T-56).


BALSAVO: „už“ – 23 (vienbalsiai).

18. SVARSTYTA. Rajono savivaldybės 2015 metų socialinių paslaugų plano patvirtinimo klausimas.


Pranešėja Leonora Pocevičiūtė, Socialinės paramos skyriaus vedėja. 


NUSPRĘSTA. Pritarti sprendimo projektui (sprendimas Nr. T-57).


BALSAVO: „už“ – 23 (vienbalsiai).

19. SVARSTYTA. Barzdų seniūnijos laisvalaikio centre teikiamų paslaugų tarifų nustatymo klausimas. 


Pranešėjas Kęstutis Kuncaitis, Ūkio skyriaus vedėjas. 


NUSPRĘSTA. Pritarti sprendimo projektui (sprendimas Nr. T-58).


BALSAVO: „už“ – 23 (vienbalsiai).

20. SVARSTYTA. Rajono savivaldybės tarybos 2005 m. kovo 31 d. sprendimo Nr. T-70 „Dėl Šakių „Varpo“ vidurinėje mokykloje teikiamos paslaugos tarifo nustatymo“ dalinio pakeitimo klausimas. 


Pranešėjas Kęstutis Kuncaitis, Ūkio skyriaus vedėjas.

NUSPRĘSTA. Pritarti sprendimo projektui (sprendimas Nr. T-59).


BALSAVO: „už“ – 23 (vienbalsiai).

21. SVARSTYTA. Mokesčio už naudojimąsi rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis ar jų junginiais dydžių nustatymo ir mokesčio mokėjimo, administravimo, priežiūros ir leidimų išdavimo tvarkos aprašo patvirtinimo klausimas. 


Pranešėjas Kęstutis Kuncaitis, Ūkio skyriaus vedėjas. Sprendimo projekto 4 punktą siūlau išdėstyti nauja redakcija: „Pavesti rajono savivaldybės administracijos direktoriui parengti ir patvirtinti leidimų važiuoti vietinės reikšmės keliais vykdymo tvarką“, ir šis sprendimas įsigalioja 2015 m. liepos 1 d. 

Juozas Puodžiukaitis. Kas konkrečiai rengs tvarką?


Kęstutis Kuncaitis. Tvarkos rengime dalyvaus Ūkio skyrius, Žemės ūkio skyrius, rajono policijos atstovas, seniūnų seniūnas bei žemės ūkio bendrovių atstovas. 


Laurynas Suodaitis. Jeigu yra pakeitimų komitetų posėdžiuose, norėtųsi pataisas gauti elektroniniu paštu ir su jomis susipažinti. 


Raminta Bastytė. Šis klausimas aktualus ir miškų savininkams, todėl į komisiją reiktų įtraukti ir asocijuotų struktūrų atstovą. 

NUSPRĘSTA. Pritarti sprendimo projektui su pataisomis (sprendimas Nr. T-60).


BALSAVO: „už“ – 23 (vienbalsiai).

22. SVARSTYTA. Rajono savivaldybės butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės vykdomosios institucijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems paskirtų funkcijų vykdymu, priežiūros ir kontrolės taisyklių patvirtinimo klausimas. 


Pranešėjas Kęstutis Kuncaitis, Ūkio skyriaus vedėjas. 


NUSPRĘSTA. Pritarti sprendimo projektui (sprendimas Nr. T-61).


BALSAVO: „už“ – 23 (vienbalsiai).

23. SVARSTYTA. Rajono savivaldybės tarybos 2015 m. vasario 19 d. sprendimo Nr. T-25 „Dėl rajono savivaldybės 2015 m. biudžeto patvirtinimo“ dalinio pakeitimo ir papildymo klausimas. 


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-62).


BALSAVO: „už“ – 23 (vienbalsiai).

24. SVARSTYTA. Nekilnojamojo turto mokesčio tarifo nustatymo 2016 metams klausimas.


Pranešėja Egidija Grigaitienė, Biudžeto ir turto skyriaus vedėja. Po diskusijų komitete ir atsižvelgiant į verslininkų pasiūlymą tarybos nariams, buvo pateiktas naujos redakcijos sprendimo projektas. Tačiau koalicijos posėdyje dar kartą buvo diskutuojama šiuo klausimu ir sprendimo projektas išdėstomas taip: „1. Nustatyti 2016 metams nekilnojamojo turto mokesčio tarifą – 0,8 procento nekilnojamojo turto mokestinės vertės“, „2. Nustatyti fiziniams asmenims, vykdantiems individualią veiklą, labai mažoms įmonėms (įmonėms, kuriose dirba mažiau kaip 10 darbuotojų ir kurios finansiniai duomenys atitinka bent vieną iš sąlygų: įmonės pajamos neviršija 2 mln. eurų, įmonės balanse nurodyto turto vertė neviršija 1,5 mln. eurų) – 0,6 procento nekilnojamojo turto mokestinės vertės“, „3. Atleisti naujai įsiregistravusias įmones vienerius metus nuo nekilnojamojo turto mokesčio“, „4. Nustatyti maksimalų 3 procentų mokestinės vertės nekilnojamojo turto mokesčio tarifą apleistiems negyvenamosios paskirties statiniams“, „5. Įpareigoti rajono savivaldybės administracijos direktorių parengti apleistų negyvenamosios paskirties statinių nustatymo tvarkos aprašą ir iki 2015 m. lapkričio 1 d. pateikti rajono savivaldybės tarybai šių statinių sąrašą“. 


Romas Pukinskas. Kiek rajone registruota apleistų ir nenaudojamų statinių? 


Egidija Grigaitienė. Šiuo metu tokių statinių nėra registruota ir jie nebuvo apmokestinti. 


Iš tarybos posėdžio išvyko tarybos narys Kęstutis Smirnovas. Toliau posėdyje dalyvauja 22 tarybos nariai. 

Laurynas Suodaitis. Siūlau šiai metais registruoti apleistus pastatus, kurie yra gyvenamosiose zonose, t.y. kaimeliuose, miestuose. 


Irena Haase. Pritariu, kad reikia nustatyti prioritetus, kuriose zonose pirmiausiai turi būti tvarkomi apleisti pastatai, tačiau pirmiausia reikia bendro sąrašo, kiek yra apleistų statinių, kurių šeimininkai nėra žinomi. 

Vaidas Balčiūnas. Siūlau kitais metais šiuos tarifus svarstyti balandžio mėnesio tarybos posėdyje, kad būtų daugiau laiko diskusijoms. 


Artūras Varankevičius. Iki tarybos posėdžio buvo pateikti 3 sprendimo variantai. Pirmame variante visiems ūkio subjektams buvo nustatytas visiems vienodas turto mokesčio tarifas – 0,7. Šis projektas - maždaug aštuonerių metų kopija ir aštuonerius metus dėl smulkaus verslo nieko nebuvo daroma. Antras projektas pateiktas diferencijuojant tarifus pagal mokesčio mokėtojo kategoriją arba teisinį statusą. Trečias projektas pristatytas šiandien. Šio sprendimo projekto esmė - nekilnojamojo turto diferenciacija. Tai apibrėžia nekilnojamojo turto mokesčio įstatymo 6 straipsnis. Diferenciacija tikslinga labiausiai pažeidžiamam verslui, t.y. smulkiam verslui. Siūlau prieš rengiant nekilnojamojo turto bei žemės mokesčio tarifo projektus sudaryti šių mokesčių dydžių svarstymo grupę, tada Verslo informacijos centras gelėtų šiais klausimais organizuoti atvirą diskusiją. Pagal Valstybinės mokesčių inspekcijos informaciją rajono savivaldybėje nėra registruotų stambių ūkio subjektų, turinčių prievolę mokėti nekilnojamojo turto mokestį. Pasiūlyme dėl diferencijavimo rašoma ne apie stambų ūkio subjekto registravimą Šakių rajone, o apie jų disponuojamą nekilnojamą turtą šioje savivaldybėje. Nesvarbu po kokia mokesčio mokėtojo kategorija jie būtų pasislėpę. Akivaizdžiai matyti kokie stambūs Lietuvos ūkio subjektai, kaip Maxima, Lesto, Teo, Iki, Norfos prekyba, Tele2 ir daugelis kitų vykdo veiklą ir Šakių rajono savivaldybės teritorijoje. Taigi jų prisidėjimai prie Šakių rajono savivaldybės biudžeto galėtų būti žymiai didesni. Manau, ruošiant tokį projektą, žodinė Valstybinės mokesčių inspekcijos konsultacija negali būti pagrindu pasiūlymui dėl diferencijavimo atmesti. Analizė, kokią įtaką - teigiamą ar neigiamą turi savivaldybės biudžetui siūlymas diferencijuoti nekilnojamo turto mokesčio tarifą, nėra pateikta arba jos nematyti. Nėra analizės ir dėl ūkio subjektų mokesčio mokėtojo kategorijos ar teisinės formos. Be to, siūloma taikyti apleistiems statiniams ir pastatams maksimalų 3 proc. tarifą. Tai yra priemonė, reguliuojanti apleistų statinių ir pastatų susitvarkymą ir tai nėra priemonė skatinanti smulkų verslą ir jos tikslas yra visai kitoks. Jeigu sąmoningai atmesite siūlomą trečią sprendimo projektą, diferencijuoti mokesčio tarifą pagal mokesčių mokėtojų grupes, kaip netikslingą, tai bevaisės mūsų kalbos ir pažadai prieš savivaldybės rinkimus. Juk reikia skatinti ir smulkų verslą.  

Iš posėdžių salės išvyko tarybos narys Bernardinas Petras Vainius. Toliau posėdyje dalyvauja 21 tarybos narys. 


Juozas Bertašius. Siūlau balsuoti už sprendimo projektą, kurį pranešėja šiandien pristatė su projekto pataisomis. 


NUSPRĘSTA:


1. Pritarti sprendimo projektui su pataisomis (sprendimas Nr. T-63).


2. Apleistų statinių ir pastatų registravimą pradėti nuo gyvenamųjų zonų. 


3. Prieš rengiant nekilnojamojo turto bei žemės mokesčio tarifo projektus sudaryti šių mokesčių dydžių svarstymo grupę. 


BALSAVO: „už“ – 21 (vienbalsiai).


25. SVARSTYTA. Žemės mokesčio tarifų nustatymo 2016 metams klausimas. 


Pranešėja Egidija Grigaitienė, Biudžeto ir turto skyriaus vedėja. Finansų komiteto metu Bernardinas Petras Vainius siūlė žemės ūkio paskirties žemei taikyti 2,0 proc. nuo žemės mokestinės vertės mokesčio tarifą. 

Juozas Bertašius. Daugelis tarybos narių šiam pasiūlymui nepritarė. Lyginant šį mokestį su kituose rajonuose nustatytais tarifais, tai mūsų mokestis vienas iš didesnių. 


Mindaugas Tarnauskas. Jungtinės opozicinės frakcijos vardu turime siūlymą, kad žemės ūkio paskirties žemei būtų taikomas 2,0 proc. mokesčio tarifas, o papildomai surinktos lėšos būtų skirtos smulkaus ir vidutinio verslo fondui, taip skatinant smulkų ir vidutinį verslą rajone. 


Juozas Bertašius. Žemės ūkis taip pat yra smulkus ir vidutinis verslas. 


Valdas Stankūnas. Mokesčio didinti nereikėtų, nes pačios žemės vertė taip  pat didėja.  


Eglė Dragūnaitytė. Ūkininkai įneštų daugiau lėšų į rajono savivaldybės biudžetą, ir jas paskyrus verslo skatinimui, tuo pačiu būtų skatinami ir ūkininkai, nes galima galvoti apie produkcijos perdirbimą. 


Arvydas Šlėderis. Ūkininkų yra įvairių ir jų dirbamos žemės plotai yra skirtingi. Taigi galbūt reikėtų diferencijuoti mokestį nuo turimos dirbamos žemės ploto? Kol nėra diferenciacijos, siūlau pasilikti prie sprendimo projekte numatyto mokesčio tarifo. 


Laurynas Suodaitis. Reikia atskirti žemės mokesčio mokėtoją nuo ūkininko ir žemės savininką, nes ūkininkas nebūtinai dirba savo žemę. Taip pat manau, kad didėja ne žemės vertė, o rinkos kaina. Galbūt mokestį reikia diferencijuoti ne pagal ūkio dydį, o pagal valdomos žemės kiekį? 

Tomas Skaizgirys. Nepritariu tarifo didinimui. Pirmiau mokestį reikia diferencijuoti. 


Aušrelė Pukinskienė. Trumpa paskaita apie mokesčius, kuriuos moka ūkininkai. Žemės nuosavybės mokestis ir tas plotas, kuriame ūkininkauja žemės ūkio subjektai, visiškai nesusiję su nuosava žeme. Daugeliu atvejų visi žemės ūkio subjektai didžiąja dalimi dirba nuomojamoje žemėje. Šiandien mes kalbame apie tą žemę, kuri priklauso nuosavybės teise. Siūlau palikti mokesčio tarifą 1,7 proc. Pagal ūkio dydį ūkininkai moka gyventojų pajamų mokestį ir šis mokestis tiesiogiai susijęs su jų dydžiu. Jis nustatomas pagal vadinamą EDV. 


Irena Haase. Žemės ūkio paskirties žemė - tai ne tik ūkininkų dirbamos žemės, tačiau ir mėgėjų sodų žemės sklypai. Tai negi ir jie turi mokėti 2,0 proc. mokesčio tarifą, kur užsiaugina tik daržoves dėl savęs? Siūlau balsuoti už parengtą sprendimo projektą. 


Juozas Puodžiukaitis. Lukšių žemės ūkio bendrovė 2014 metais sumokėjo mokesčių 3 mln. 850 tūkst. Lt, iš to skaičiaus 1 mln. 651 tūkst. Lt Sodrai.  

NUSPRĘSTA. Pritarti sprendimo projektui (sprendimas Nr. T-64).


BALSAVO: „už“ – 14, „prieš“ – 6, „susilaikė“ – 1. 

26. SVARSTYTA. Socialinio būsto fondo plėtros programos patvirtinimo klausimas.


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-65).


BALSAVO: „už“ – 21 (vienbalsiai).


27. SVARSTYTA. Nuolatinės turto nuomos konkurso komisijos sudarymo klausimas.


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-66).


BALSAVO: „už“ – 21 (vienbalsiai).


28. SVARSTYTA. Rajono savivaldybės tarybos 2008 m. birželio 26 d. sprendimo Nr. T-206 „Dėl savivaldybei nuosavybės teise priklausančio turto perdavimo patikėjimo teise uždarajai akcinei bendrovei „Šakių šilumos tinklai“ dalinio pakeitimo klausimas.


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-67).


BALSAVO: „už“ – 21 (vienbalsiai).


29. SVARSTYTA. Sutikimo perimti valstybės turtą savivaldybės nuosavybėn ir jo perdavimo klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-68).


BALSAVO: „už“ – 21 (vienbalsiai).


30. SVARSTYTA. Sutikimo perimti valstybės turtą patikėjimo teise klausimas.


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-69)


BALSAVO: „už“ – 21 (vienbalsiai).

31. SVARSTYTA. Panaudos sutarčių su Barzdų seniūnijos bendruomenės centru nutraukimo klausimas.


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-70).


BALSAVO: „už“ – 21 (vienbalsiai).

32. SVARSTYTA. Savivaldybės turto panaudos sutarties su visuomenine organizacija „Gelbėkit vaikus“ nutraukimo klausimas.


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-71).


BALSAVO: „už“ – 21 (vienbalsiai).


33. SVARSTYTA. Negyvenamųjų patalpų, esančių Šakiuose, Gimnazijos g. 1, perdavimo pagal panaudos sutartį klausimas.


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-72).


BALSAVO: „už“ – 21 (vienbalsiai).

34. SVARSTYTA. Negyvenamųjų patalpų, esančių Sudargo seniūnijoje, Sudargo kaime, Kalno g. 1, perdavimo pagal panaudos sutartį klausimas.


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-73).


BALSAVO: „už“ – 21 (vienbalsiai).

35. SVARSTYTA. Rajono savivaldybės tarybos 2003 m. spalio 30 d. sprendimo Nr. T-184 „Dėl negyvenamųjų patalpų perdavimo laikinai neatlygintinai valdyti ir naudotis“ dalinio pakeitimo klausimas. 


Pranešėja Egidija Grigaitienė, Biudžeto ir turto skyriaus vedėja..


NUSPRĘSTA. Pritarti sprendimo projektui (sprendimas Nr. T-74).


BALSAVO: „už“ – 21 (vienbalsiai).


36. SVARSTYTA. Įgaliojimų suteikimo klausimas. 


Pranešėjas Elvydas Pauliukėnas, Švietimo ir sporto skyriaus vedėjas.


NUSPRĘSTA. Pritarti sprendimo projektui (sprendimas Nr. T-75).


BALSAVO: „už“ – 21 (vienbalsiai).


37. SVARSTYTA. Leidimo laikinai uždaryti Sintautų pagrindinės mokyklos ikimokyklinio ugdymo skyrių „Vyturėlis“ ir Sintautų pagrindinės mokyklos Beržynų pagrindinio ugdymo skyriaus mišrią ikimokyklinio – priešmokyklinio ugdymo grupę klausimas. 


Pranešėjas Elvydas Pauliukėnas, Švietimo ir sporto skyriaus vedėjas. 

NUSPRĘSTA. Pritarti sprendimo projektui (sprendimas Nr. T-76).


BALSAVO: „už“ – 21 (vienbalsiai).


38. SVARSTYTA. Leidimo laikinai uždaryti Kidulių pagrindinės mokyklos mišrią ikimokyklinio – priešmokyklinio ugdymo grupę ir Kidulių pagrindinės mokyklos Sudargo Martyno Sederevičiaus pagrindinio ugdymo skyriaus mišrią ikimokyklinio – priešmokyklinio ugdymo grupę klausimas. 


Pranešėjas Elvydas Pauliukėnas, Švietimo ir sporto skyriaus vedėjas. 

NUSPRĘSTA. Pritarti sprendimo projektui (sprendimas Nr. T-77).


BALSAVO: „už“ – 21 (vienbalsiai).


39. SVARSTYTA. Leidimo laikinai uždaryti Paluobių pagrindinės mokyklos mišrią ikimokyklinio – priešmokyklinio ugdymo grupę klausimas. 


Pranešėjas Elvydas Pauliukėnas, Švietimo ir sporto skyriaus vedėjas.


NUSPRĘSTA. Pritarti sprendimo projektui (sprendimas Nr. T-78).


BALSAVO: „už“ – 21 (vienbalsiai).

40. SVARSTYTA. Laidimo laikinai uždaryti Slavikų pagrindinės mokyklos mišrią ikimokyklinio – priešmokyklinio ugdymo grupę klausimas. 


Pranešėjas Elvydas Pauliukėnas, Švietimo ir sporto skyriaus vedėjas.

NUSPRĘSTA. Pritarti sprendimo projektui (sprendimas Nr. T-79).


BALSAVO: „už“ – 21 (vienbalsiai).


41. SVARSTYTA. Leidimo laikinai uždaryti Lekėčių mokyklos mišrią ikimokyklinio – priešmokyklinio ugdymo grupę klausimas.


Pranešėjas Elvydas Pauliukėnas, Švietimo ir sporto skyriaus vedėjas.

NUSPRĘSTA. Pritarti sprendimo projektui (sprendimas Nr. T-80).


BALSAVO: „už“ – 21 (vienbalsiai).


42. SVARSTYTA. Leidimo laikinai uždaryti Šakių „Varpo“ mokyklos Siesartėnų pagrindinio ugdymo skyriaus mišrią ikimokyklinio – priešmokyklinio ugdymo grupę klausimas. 


Pranešėjas Elvydas Pauliukėnas, Švietimo ir sporto skyriaus vedėjas.


NUSPRĘSTA. Pritarti sprendimo projektui (sprendimas Nr. T-81).


BALSAVO: „už“ – 21 (vienbalsiai).


43. SVARSTYTA. Leidimo laikinai uždaryti Plokščių mokyklos – daugiafunkcio centro mišrią ikimokyklinio – priešmokyklinio ugdymo grupę klausimas. 


Pranešėjas Elvydas Pauliukėnas, Švietimo ir sporto skyriaus vedėjas.


NUSPRĘSTA. Pritarti sprendimo projektui (sprendimas Nr. T-82).


BALSAVO: „už“ – 21 (vienbalsiai).


44. SVARSTYTA. Leidimo laikinai uždaryti Žvirgždaičių progimnazijos mišrią ikimokyklinio – priešmokyklinio ugdymo grupę klausimas. 


Pranešėjas Elvydas Pauliukėnas, Švietimo ir sporto skyriaus vedėjas.


NUSPRĘSTA. Pritarti sprendimo projektui (sprendimas Nr. T-83). 


BALSAVO: „už“ – 21 (vienbalsiai).



45. SVARSTYTA. Leidimo laikinai uždaryti Griškabūdžio gimnazijos ikimokyklinio ugdymo skyrių „Pumpurėlis“ ir Griškabūdžio gimnazijos Barzdų pradinio ugdymo skyriaus mišrią ikimokyklinio – priešmokyklinio ugdymo grupę klausimas. 


Pranešėjas Elvydas Pauliukėnas, Švietimo ir sporto skyriaus vedėjas.


NUSPRĘSTA. Pritarti sprendimo projektui (sprendimas Nr. T-84).


BALSAVO: „už“ – 21 (vienbalsiai).



46. SVARSTYTA. Leidimo laikinai uždaryti Kudirkos Naumiesčio Vinco Kudirkos gimnazijos ikimokyklinio ugdymo skyrių „Linelis“ ir Kudirkos Naumiesčio Vinco Kudirkos gimnazijos Panovių pradinio ugdymo skyriaus mišrią ikimokyklinio – priešmokyklinio ugdymo grupę klausimas. 


Pranešėjas Elvydas Pauliukėnas, Švietimo ir sporto skyriaus vedėjas.


NUSPRĘSTA. Pritarti sprendimo projektui (sprendimas Nr. T-85).


BALSAVO: „už“ – 21 (vienbalsiai).



47. SVARSTYTA. Leidimo laikinai uždaryti Šakių rajono Gelgaudiškio vaikų darželį „Eglutė“ klausimas. 


Pranešėjas Elvydas Pauliukėnas, Švietimo ir sporto skyriaus vedėjas. 


NUSPRĘSTA. Pritarti sprendimo projektui (sprendimas Nr. T-86).


BALSAVO: „už“ – 21 (vienbalsiai).



48. SVARSTYTA. Rajono savivaldybės verslo plėtros tarybos sudarymo klausimas. 


Pranešėjas Elvydas Pauliukėnas, Švietimo ir sporto skyriaus vedėjas.


NUSPRĘSTA. Pritarti sprendimo projektui (sprendimas Nr. T-87).


BALSAVO: „už“ – 21 (vienbalsiai).


49. SVARSTYTA. Rajono savivaldybės smulkaus ir vidutinio verslo plėtros fondo nuostatų patvirtinimo klausimas. 


Pranešėja Giedrė Jasevičiūtė, Šakių verslo informacijos centro projektų vadybininkė, informavo, jog Smulkaus ir vidutinio verslo plėtros fondo nuostatai papildyti 8.3.1. punktu numatant, jog verslo idėjos finansavimui paraišką teikia fizinis asmuo iki 29 metų arba juridinis asmuo, įregistruotas ne anksčiau kaip prieš 6 mėnesius, kurio savininkas (vienas iš savininkų) ir vadovas yra asmuo iki 29 metų. 

NUSPRĘSTA. Pritarti sprendimo projektui (sprendimas Nr. T-88).


BALSAVO: „už“ – 21 (vienbalsiai).



50. SVARSTYTA. Viešosios įstaigos Šakių pirminės asmens sveikatos priežiūros centro struktūros ir pareigybių sąrašo patvirtinimo klausimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė.


NUSPRĘSTA. Pritarti sprendimo projektui (sprendimas Nr. T-89).


BALSAVO: „už“ – 21 (vienbalsiai).


51. SVARSTYTA. Dalyvavimo steigiant asociaciją Šakių miesto vietos veiklos grupė ir konsultacinės darbo grupės sudarymo klausimas. 


Pranešėja Rima Rauktienė, rajono savivaldybės tarybos narė. Sprendimo projekto atskirus punktus siūloma išdėstyti taip: „2. Įgalioti rajono savivaldybės mero pavaduotoją Edgarą Pilypaitį pasirašyti asociacijos Šakių miesto vietos veiklos grupė steigimo sutartį“, „3. Įgalioti rajono savivaldybės mero pavaduotoją Edgarą Pilypaitį“, „5. Deleguoti į asociacijos Šakių miesto vietos veiklos grupę kolegialų valdymo organą: Vaidą Balčiūną – rajono savivaldybės tarybos narys, Dalių Jasevičių – Šakių seniūnijos seniūnas, Rimą Rauktienę - rajono savivaldybės tarybos narė“, „6. Finansuoti visas su asociacijos Šakių miesto vietos veiklos grupė steigimu susijusias išlaidas“.  

 
NUSPRĘSTA. Pritarti sprendimo projektui su pataisomis ir papildymais (sprendimas Nr. T-90).


BALSAVO: „už“ – 21 (vienbalsiai).

***

Vaidas Balčiūnas pristatė Tėvynės Sąjungos – Lietuvos Krikščionių demokratų frakcijos Šakių rajono savivaldybės taryboje pareiškimą (pridedama). 

